Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8307

c) a ballon burkolata olyan radarjel visszaverő berendezéssel vagy radarjel visszaverő anyaggal van felszerelve, amely a 200 MHz és 2700 MHz frekvencia tartományok között működő földi radar berendezéseknek visszavert jelet ad és/vagy a ballon olyan egyéb berendezéssel van felszerelve, amely a földi radar berendezés hatótávolságán túl a radar kezelőjének folyamatos célkövetésre ad lehetőséget. 3.4 A nehéz besorolású személyzet nélküli szabad ballont tilos olyanterületen üzemeltetni, ahol földi telepítésű, másodlagos radar berendezést használnak, kiéve, ha a ballon olyan transzponderrel van felszerelve, amely képes kijelölt másodlagos radar kód és repülési magasság folyamatos sugárzására, vagy amelyet a megfigyelő állomásról, szükség szerint be lehet kapcsolni. 3.5 Azt a nehéz besorolású, személyzet nélküli szabad ballont, amely olyan függő antennával van felszerelve, amelynek bármely pontján történő letörléséhez 230 Newtonnál nagyobb erőre van szükség, csak abban az esetben üzemeltethetnek, ha az antennán legalább 15 méterenként színes jelzőzászló vagy jelzőcsík található. 3.6 A nehéz besorolású személyzet nélküli szabad ballon nem üzemeltethető 18000 méter (60000 láb) nyomásmagasság alatt napnyugta és napkelte között, kivéve, ha a ballont, annak tartozékait és a terhet, függetlenül attól, hogy ezek a repülés során a ballonról leválnak-e vagy sem, jelzőfénnyel látják el. 3.7 A nehéz besorolású, személyzet nélküli szabad ballon, amely 15 méternél hosszabb felfüggeszthető szerkezettel (a nagyon feltűnő, színes, nyitott ejtőernyő kivételével) van ellátva, nem üzemeltethető napkelte és napnyugta között 18000 méter (60000 láb) nyomásmagasság alatt, kivéve, ha a függő szerkezetet nagyon feltűnő színes csíkokkal befestik, vagy azt színes jelzőzászlókkal látják el.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes